https://sputnik-abkhazia.info/20230306/1044467927.html
Фазиль Искандер иԥсҭазаара аҟынтәи жәаха имгеимцара
Фазиль Искандер иԥсҭазаара аҟынтәи жәаха имгеимцара
Аԥснытәи ашәҟәыҩҩы, апрозаик, апоет Фазиль Искандер иԥсы ҭазҭгьы хәажәкыра 6 2023 шықәса рзы ихыҵуазаарын 94 шықәса. 06.03.2023, Sputnik Аҧсны
2023-03-06T16:47+0300
2023-03-06T16:47+0300
2023-03-06T16:47+0300
аԥсны
афотосахьақәа
/html/head/meta[@name='og:title']/@content
/html/head/meta[@name='og:description']/@content
https://cdnn1.img.sputnik-abkhazia.info/img/101925/60/1019256037_0:22:1024:598_1920x0_80_0_0_a9783e96e1fc0e45354fa3b8edc7a58e.jpg
Фазиль Искандер диит хәажәкыра 6 1929 шықәса рзы Аҟәа. Иара иабду Ибрагим Искандер акрызкыз џьамын, ақалақь аҿы раԥхьатәи ақьырмыттә зауадқәа руак аазыртыз иакәын. Фазиль ихаҭа иакәзар, ибжа џьамын, ибжа аԥсыуан: иаб Абдул, Ибрагим иԥацәа реиҳабы, дааигеит џьгьардартәи аԥсуа ҭыԥҳа Лели Мшьелиаԥҳа. Фазиль Искандер аԥсшәа бзианы идыруан, аха урысшәала акәын дшыҩуаз. Дышџьам-аԥсуа хылҵшьҭразгьы, иара аурыс культура дахаҭарнакуп ҳәа ихы иԥхьаӡон, уи еиҳарак изыхҟьоз иара хаҭарак иаҳасабала анырра ӷәӷәа изҭоз аурыс литература акәын. Искандер ихазы абас иҳәон: "Сара аџьам жәла ныҟәызгоит, урысшәала сыҩуеит, аха саԥсыуоуп ҳәа схы сыԥхьаӡоит". Ашәҟәыҩҩы ихәыҷра Аҟәа имҩасит, аԥхынтәи аԥсшьарамшқәа ихигон Џьгьарда ақыҭа аҳабла Чагьам, ианшьцәа ргәараҭаҿы. Иахьа ашәҟәыҩҩы иҩымҭақәа ирыбзоураны Чагьам здыруа даара ирацәаҩуп – аброуп дахьынхоз иҩымҭақәа иаарылукааша "Сандро из Чегема" афырхаҵа хада. Аҟәатәи ахԥатәи ашкол хьтәы медалла даналга, Искандер дҭалеит Москва Абиблиотекатә институт, уа хышықәса аҵара ҵаны, 1954 шықәсазы диасит Горьки ихьӡ зху Алитературатә институт ахь. Данстудентыз аамҭазоуп еицырдыруа асовет шәҟәыҩҩы, апоет Константин Симонови иареи анеибадырыз. Фазиль Искандер раԥхьатәи иажәеинраалақәа реизга "Горные тропы" ҭыҵит Аҟәа 1957 шықәсазы. Ари аамҭазы Искандер иԥсадгьыл ахь дхынҳәны асовет шәҟәҭыжьратә усбарҭа хада "Госиздат" аԥсуа ҟәшаҿы редакторс аусура далагахьан. Искандер иҩымҭақәа абызшәақәа жәпакы рахь еиҭагоуп. 1969 шықәса рзы иҭыҵит ипрозатә ҩымҭақәа жәба, 1970 шықәса рзы иҭыҵит иеизга "Дерево детства", уи иагәылалеит "Созвездие Козлотура", иара убас ажәабжь ҿыцқәа жәба. Урҭ шықәсқәак рышьҭахь аҩымҭақәа "Детство Чика", "Сандро из Чегема" иргәылалеит. 1972, 1973 шықәсқәа рзы Искандер иеизга ҿыцқәа шәнызқьла иҟаз тиражла иҭрыжьуан. Искандер иара убас деицырдыруеит "Кролики и удавы", "Стоянка человека", "Софичка", "Пиры Валтасара" рыла, аҵыхәтәаны зыӡбахә ҳәоу аҩымҭа иалхны 1989 шықәса ры иҭырхит афильм "Пиры Валтасара, или ночь со Сталиным", режиссиорс даман Иури Кара. Иара убасгьы аекран аҿы ицәырҵит Искандер иҩымҭақәа ирылху жәабала акиносахьақәа, иаҳҳәап "Созвездие Козлотура", "Время счастливых находок", "Чегемский детектив", "Воры в законе", "Расстанемся, пока хорошие", "Маленький гигант большого секса", "Софичка". Фазиль Искандер ианашьан аҳәынҭқарратә ҳамҭақәа жәпакы. Урҭ рыбжьара иҟоуп аорденқәа "За заслуги перед Отечеством" III (1999), II (2004), IV (2009) аҩаӡарақәа, "Ахьӡ-аԥша" аорден I аҩаӡара, Аԥсны (2002), СССР Аҳәынҭқарратә премиа, Урыстәылатәи Афедерациа Аҳәынҭқарратә премиа.
Sputnik Аҧсны
media@sputniknews.com
+74956456601
MIA „Rosiya Segodnya“
2023
Sputnik Аҧсны
media@sputniknews.com
+74956456601
MIA „Rosiya Segodnya“
Ажәабжьқәа
ab_AB
Sputnik Аҧсны
media@sputniknews.com
+74956456601
MIA „Rosiya Segodnya“
https://cdnn1.img.sputnik-abkhazia.info/img/101925/60/1019256037_100:0:924:618_1920x0_80_0_0_a427c518451b09d4ebf4e2ed6109dffc.jpg
Sputnik Аҧсны
media@sputniknews.com
+74956456601
MIA „Rosiya Segodnya“
фото, афотосахьақәа
Фазиль Искандер иԥсҭазаара аҟынтәи жәаха имгеимцара
Аԥснытәи ашәҟәыҩҩы, апрозаик, апоет Фазиль Искандер иԥсы ҭазҭгьы хәажәкыра 6 2023 шықәса рзы ихыҵуазаарын 94 шықәса.
Фазиль Искандер диит хәажәкыра 6 1929 шықәса рзы Аҟәа. Иара иабду Ибрагим Искандер акрызкыз џьамын, ақалақь аҿы раԥхьатәи ақьырмыттә зауадқәа руак аазыртыз иакәын. Фазиль ихаҭа иакәзар, ибжа џьамын, ибжа аԥсыуан: иаб Абдул, Ибрагим иԥацәа реиҳабы, дааигеит џьгьардартәи аԥсуа ҭыԥҳа Лели Мшьелиаԥҳа.
Фазиль Искандер аԥсшәа бзианы идыруан, аха урысшәала акәын дшыҩуаз. Дышџьам-аԥсуа хылҵшьҭразгьы, иара аурыс культура дахаҭарнакуп ҳәа ихы иԥхьаӡон, уи еиҳарак изыхҟьоз иара хаҭарак иаҳасабала анырра ӷәӷәа изҭоз аурыс литература акәын.
Искандер ихазы абас иҳәон: "Сара аџьам жәла ныҟәызгоит, урысшәала сыҩуеит, аха саԥсыуоуп ҳәа схы сыԥхьаӡоит".
Ашәҟәыҩҩы ихәыҷра Аҟәа имҩасит, аԥхынтәи аԥсшьарамшқәа ихигон Џьгьарда ақыҭа аҳабла Чагьам, ианшьцәа ргәараҭаҿы. Иахьа ашәҟәыҩҩы иҩымҭақәа ирыбзоураны Чагьам здыруа даара ирацәаҩуп – аброуп дахьынхоз иҩымҭақәа иаарылукааша "Сандро из Чегема" афырхаҵа хада.
Аҟәатәи ахԥатәи ашкол хьтәы медалла даналга, Искандер дҭалеит Москва Абиблиотекатә институт, уа хышықәса аҵара ҵаны, 1954 шықәсазы диасит Горьки ихьӡ зху Алитературатә институт ахь. Данстудентыз аамҭазоуп еицырдыруа асовет шәҟәыҩҩы, апоет Константин Симонови иареи анеибадырыз.
Фазиль Искандер раԥхьатәи иажәеинраалақәа реизга "Горные тропы" ҭыҵит Аҟәа 1957 шықәсазы. Ари аамҭазы Искандер иԥсадгьыл ахь дхынҳәны асовет шәҟәҭыжьратә усбарҭа хада "Госиздат" аԥсуа ҟәшаҿы редакторс аусура далагахьан.
Искандер иҩымҭақәа абызшәақәа жәпакы рахь еиҭагоуп. 1969 шықәса рзы иҭыҵит ипрозатә ҩымҭақәа жәба, 1970 шықәса рзы иҭыҵит иеизга "Дерево детства", уи иагәылалеит "Созвездие Козлотура", иара убас ажәабжь ҿыцқәа жәба. Урҭ шықәсқәак рышьҭахь аҩымҭақәа "Детство Чика", "Сандро из Чегема" иргәылалеит. 1972, 1973 шықәсқәа рзы Искандер иеизга ҿыцқәа шәнызқьла иҟаз тиражла иҭрыжьуан.
Искандер иара убас деицырдыруеит "Кролики и удавы", "Стоянка человека", "Софичка", "Пиры Валтасара" рыла, аҵыхәтәаны зыӡбахә ҳәоу аҩымҭа иалхны 1989 шықәса ры иҭырхит афильм "Пиры Валтасара, или ночь со Сталиным", режиссиорс даман Иури Кара.
Иара убасгьы аекран аҿы ицәырҵит Искандер иҩымҭақәа ирылху жәабала акиносахьақәа, иаҳҳәап "Созвездие Козлотура", "Время счастливых находок", "Чегемский детектив", "Воры в законе", "Расстанемся, пока хорошие", "Маленький гигант большого секса", "Софичка".
Фазиль Искандер ианашьан аҳәынҭқарратә ҳамҭақәа жәпакы. Урҭ рыбжьара иҟоуп аорденқәа "За заслуги перед Отечеством" III (1999), II (2004), IV (2009) аҩаӡарақәа, "Ахьӡ-аԥша" аорден I аҩаӡара, Аԥсны (2002), СССР Аҳәынҭқарратә премиа, Урыстәылатәи Афедерациа Аҳәынҭқарратә премиа.
© Foto / из архива семья Искандер
Фазиль Искандер диит Аҟәа, 1929 шықәса хәажәкыра 6 рзы ақьырмыҭ зауад аԥшәмас иҟаз хылҵшьҭрала иџьамыз Абдул Искандери аԥсуа ҭыԥҳа Лелиа Мшьелиаԥҳаи рҭаацәараҿы. Асахьаҟны: Фазиль иашьеи иаҳәшьеи рыгәҭа.
Фазиль Искандер диит Аҟәа, 1929 шықәса хәажәкыра 6 рзы ақьырмыҭ зауад аԥшәмас иҟаз хылҵшьҭрала иџьамыз Абдул Искандери аԥсуа ҭыԥҳа Лелиа Мшьелиаԥҳаи рҭаацәараҿы. Асахьаҟны: Фазиль иашьеи иаҳәшьеи рыгәҭа.
© Foto / МАММ / МДФ
Фазиль Искандер, Аркади Арканов ажурнала "Юность" аредакциа аҟны.
Фазиль Искандер, Аркади Арканов ажурнала "Юность" аредакциа аҟны.
© Foto / из личного архива Дениса Чачхалия
Аҟәатәи ахԥатәи ашкол хьтәы медалла даналга, Искандер дҭалеит Москва Абиблиотекатә институт, уа хышықәса аҵара ҵаны, 1954 шықәсазы диасит Горьки ихьӡ зху Алитературатә институт ахь.
Аҟәатәи ахԥатәи ашкол хьтәы медалла даналга, Искандер дҭалеит Москва Абиблиотекатә институт, уа хышықәса аҵара ҵаны, 1954 шықәсазы диасит Горьки ихьӡ зху Алитературатә институт ахь.
© Foto / из архива АТ и личных архивов сотрудников
Ашәҟәыҩҩы Фазиль Искандер Аԥсуа телехәаԥшра дсасны даҭан.
Ашәҟәыҩҩы Фазиль Искандер Аԥсуа телехәаԥшра дсасны даҭан.
© Foto / из личного архива Дениса Чачхалия
Искандер америкатәи ажурнал "New Yorker" даԥхьоит.
Искандер америкатәи ажурнал "New Yorker" даԥхьоит.
© Foto / из архива Светланы Вороновой
Фазиль Искандер иҩызцәа рыгәҭа, аҭоурыхҭҵааҩ Иури Воронови ауаажәларра-политикатә усзуҩы Зураб Ачбеи.
Фазиль Искандер иҩызцәа рыгәҭа, аҭоурыхҭҵааҩ Иури Воронови ауаажәларра-политикатә усзуҩы Зураб Ачбеи.
© Sputnik / Михаил Климентьев / Амедиаҵәахырҭахь аиасра
Искандер –ианашьоуп аорденқәа "За заслуги перед Отечеством" III (1999), II (2004), IV (2009) аҩаӡарақәа.
Искандер –ианашьоуп аорденқәа "За заслуги перед Отечеством" III (1999), II (2004), IV (2009) аҩаӡарақәа.
© Sputnik / Александр Поляков / Амедиаҵәахырҭахь аиасра
Искандер лассы-ласс иҩымҭақәа асцена аҟынтәи иаԥхьаҩцәа дырзаԥхьон.
Искандер лассы-ласс иҩымҭақәа асцена аҟынтәи иаԥхьаҩцәа дырзаԥхьон.
Фазиль Искандер ишәҟә ҿыц аӡыргараан, Москва 2010 шықәсазы.
© Sputnik / Сергей Пятаков / Амедиаҵәахырҭахь аиасра
Фазиль Искандер 80 шықәса ихыҵра иазкны Иаблочкин ихьӡ зху Ахан аҟны агәырӷьаратә хәылԥаз аҟны.
Фазиль Искандер 80 шықәса ихыҵра иазкны Иаблочкин ихьӡ зху Ахан аҟны агәырӷьаратә хәылԥаз аҟны.
© Sputnik / Сергей Гунеев / Амедиаҵәахырҭахь аиасра
Владимир Путини Фазиль Искандери аҭҵаарадыррақәеи атехнологиеи, алитературеи аҟазареи, иара убас агуманитартә усуреи рзы иреиҳаӡоу алшамҭақәа рзы Урыстәылатәи Афедерациа Аҳәынҭқарратә премиа ранашьара иазкыз аусмҩаԥгатә аҟны.
Владимир Путини Фазиль Искандери аҭҵаарадыррақәеи атехнологиеи, алитературеи аҟазареи, иара убас агуманитартә усуреи рзы иреиҳаӡоу алшамҭақәа рзы Урыстәылатәи Афедерациа Аҳәынҭқарратә премиа ранашьара иазкыз аусмҩаԥгатә аҟны.
© Foto
Искандер иҩымҭақәа ирылху жәабала акиносахьақәа аекран аҿы ицәырҵхьеит, иаҳҳәап "Созвездие Козлотура", "Время счастливых находок", "Чегемский детектив", "Воры в законе", "Расстанемся, пока хорошие", "Маленький гигант большого секса", "Софичка".
Искандер иҩымҭақәа ирылху жәабала акиносахьақәа аекран аҿы ицәырҵхьеит, иаҳҳәап "Созвездие Козлотура", "Время счастливых находок", "Чегемский детектив", "Воры в законе", "Расстанемся, пока хорошие", "Маленький гигант большого секса", "Софичка".
© Foto / предоставлено Сергеем Коковкиным
Ашәҟәыҩҩы Фазиль Искандер идунеи иԥсахит Москва, ԥхынгәы 31 2016 шықәсазы.
Ашәҟәыҩҩы Фазиль Искандер идунеи иԥсахит Москва, ԥхынгәы 31 2016 шықәсазы.